REPUBLIKA HRVATSKA

MINISTARSTVO PRAVOSUĐA

UPRAVA ZA ZATVORSKI SUSTAV

I PROBACIJU

Zatvor u Šibeniku

KLASA: 112-01/18-01/100112

URBROJ: 514-08-04-11-01/1-18-04

Šibenik, 06. studenoga 2018. godine

Vezano uz objavljivanje oglasa za prijam u državnu službu na određeno vrijeme u Ministarstvo pravosuđa, Upravu za zatvorski sustav i probaciju, Zatvor u Šibeniku, u Odjel zdravstvene zaštite zatvorenika, na službeničko radno mjesto medicinskog tehničara/sestre KLASA: 112-01/18-01/100112, URBROJ: 514-08-04-11-01/1-18-03 od 06. studenoga 2018. godine, objavljujemo

**OPIS POSLOVA, PODATKE O PLAĆI RADNOG MJESTA, SADRŽAJU I NAČINU PROVOĐENJA RAZGOVORA (INTERVJUA)**

**I. Opis poslova** (Izvod iz Pravilnika o unutarnjem redu Zatvora u Šibeniku)

Asistira liječniku kod pregleda pacijenata, obavlja poslove zdravstvene njege bolesnika, vodi priručnu apoteku, obavlja podjelu propisane terapije, vodi brigu o medicinskoj opremi, vodi propisane evidencije u Odjelu zdravstvene zaštite, obavlja i druge poslove po nalogu voditelja Odjela.

**II. Podaci o plaći radnog mjesta:**

Plaću navedenog radnog mjesta čini umnožak koeficijenta složenosti radnog mjesta i osnovice za izračun plaće, uvećan za 0,5% za svaku navršenu godinu radnog staža. propisano odredbom članka 144. stavka 2. Zakona o državnim službenicima („Narodne novine“ broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske i 61/17) i Uredbom o nazivima radnih mjesta i koeficijentima složenosti poslova u državnoj službi (''Narodne novine'' broj 37/01, 38/01-isp., 71/01, 89/01, 112/01, 7/02-isp., 17/03, 197/03, 21/04, 25/04-isp, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 76/2015 i 100/15), te dodatka na osnovnu plaću za posebne uvjete rada u visini od 25 % sukladno članku 8. Uredbe o poslovima i posebnim uvjetima rada u državnoj službi („Narodne novine” br. 74/02, 58/08, 119/11, 33/13, 65/15 i 2/17).

**III. Sadržaj i način provođenja razgovora (intervjua)**

Komisija za provedbu oglasa (u nastavku teksta: Komisija) pozvati će na razgovor (intervju) kandidate/kinje koji ispunjavaju formalne uvjete iz oglasa i čije su prijave pravodobne i potpune.

Kandidati koji ne pristupe razgovoru (intervjuu) više se neće smatrati kandidatima/kinjama u postupku.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na intervjuu.

Komisija će upravitelju Zatvora u Šibeniku dostaviti Izvješće o provedenom postupku, te rang-listu kandidata.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega/nje ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz oglasa, uz upozorenje da se nedostavljanje traženih isprava smatra odustankom od prijma u državnu službu. Troškove izdavanja uvjerenja o zdravstvenoj sposobnosti snosi Zatvor u Šibeniku.

O rezultatima oglasa kandidati će biti obaviješteni javnom objavom rješenja o prijmu u državnu službu izabranog kandidata na web-stranici Ministarstva pravosuđa- https://pravosudje.gov.hr i na web-stranici Ministarstva uprave http://uprava.gov.hr.

Dostava rješenja kandidatima smatra se obavljenom istekom osmoga dana od dana objave na web-stranici Ministarstva uprave.

**ZATVOR U ŠIBENIKU**